শবর রায় Sabar Roy কবিতা Poetry মিলনসাগর MILANSAGAR
কবি শবর রায়  জন্মগ্রহণ করেন বিহারের (অধুনা ঝাড়খণ্ড) জামশেদপুরে ০৫.১২.১৯৬৩ সালে | শবর
রায়ের প্রকৃত নাম অঞ্জন ব্যানার্জ্জী | পিতা শ্রী অজিত ব্যানার্জ্জী ও মাতা শ্রীমতী বিথীকা ব্যানার্জ্জী | কবি
শবর রায় কলকাতার তীর্থপতি ইনষ্টুটিউশন থেকে ১৯৭৯ সালে মাধ্যমিক পাশ করেন এবং ঐ স্কুল থেকেই
উচ্চ মাধ্যমিক পাশ করেন ১৯৮১ সালে | এরপর বেলঘড়িয়ার রামকৃষ্ণ মিশন থেকে ১৯৮৪ সালে D.C. E.
ডিপ্লোমা পাশ করেন |
কবি কলেজ জীবন থেকেই কবিতা লেখা শুরু করেন | বিভিন্ন কবিদের লেখা কবিতা পড়ে কবিতা লেখার
প্রেরণা পান | তিনি জীবনের জটীলতা, সাম্রতিক সমস্যা, সময়ের নানা ঘাত-প্রতিঘাত এই সব বিষয় নিয়ে
কবিতা লিখতে ভালোবাসেন | কবি উত্তর আধূনিক চিন্তাধারার কবিতায় প্রভাবিত , কিন্তু তিনি ঐ ধারায়
কবিতা লেখেন না |
কবি কবিতা আবৃত্তি করতে ভালোবাসেন  | অনেক কবির কবিতা তিনি আবৃত্তি করেছেন | তার
উল্লেখযোগ্য আবৃত্তির অনুষ্ঠান ০২.০৯.২০১০ তারিখে শিশির মঞ্চে কবি বীরেন্দ্র চট্টোপাধ্যায়ের ৯১তম
জন্মদিন উপলক্ষে | আমাদের সাইটে কবি শবর রায়ের কণ্ঠে কবি অমিতাভ গুপ্তর কবিতার আবৃত্তি শুনতে
এখানে ক্লিক্ করুন |
কবি কর্মসূত্রে বালুরঘাটে  থাকার সময় কিছু নাট্যব্যক্তিত্বের সান্নিধ্যে আসেন | ওখানে নাটকে অভিনয় করেন
এবং অনেকগুলি নাটক রচনা করেন | তার রচিত নাটকগুলি “সমবেতা জুজুত্সবঃ”  “কালোব্যাগ” “কৃতিমুখ”
“কিডন্যাপ কান্ড” “ভগবান ডট ডট”,  “ফেবারিট বউ”  ( এই নাটকটি কলিকাতার রবীন্দ্র সদনে অভিনীত
হয়েছে ) |
কবির প্রথম প্রকাশিত কাব্যগ্রন্থ “কোন দিক চিহ্ন নেই”  ২০০০ সালে প্রকাশিত হয়েছে | এরপর ২০০৮ সালে
প্রকাশিত হয়েছে ৮৮ ডিগ্রী ৩০ মিনিট পূর্ব ২২ডিগ্রী ৩৪ মিনিট উত্তর |
বিভিন্ন পত্র-পত্রিকায় কবির কবিতা সম্বন্ধে আলোচনা পড়তে নিচের ছবিতে ক্লিক্ করুন |
কবির সাফল্য কামনা করে ওয়েবসাইটের পক্ষ থেকে কবিকে ধন্যবাদ জানাই আমাদের সাইটে তাঁর কবিতা
তোলার অনুমতি দেবার জন্য |
কবির সাথে যোগাযোগের ঠিকানা
৮১ / ৩ডি,রাজা এস. সি. মল্লিক রোড
কলিকাতা-৭০০০৪৭.
চলভাষ - +৯১৯৪৩৩৩১৮৬৭৭
দূরভাষ - +৯১৩৩২৪১৪৭৫৯৬
উত্স:
১০.১১.২০১০ তারিখে কবির সঙ্গে মিলনসাগরের পক্ষ থেকে নেওয়া একটি সাক্ষাত্কার | সাক্ষাত্কারটি
নিয়েছিলেন মানস গুপ্ত |
আমাদের যোগাযোগের ঠিকানা :-
srimilansengupta@yahoo.co.in